ด่วน! สธ.แถลงยอดติดเชื้อ “โควิด” พุ่งอีก 91 คน เสียชีวิตเพิ่ม 1 ราย โคม่าแตะ 11 ราย
ด่วน! กระทรวงสาธารณสุข แถลงยอดติดเชื้อ "โควิด" ในประเทศไทย พุ่งอีก 91 คน เสียชีวิตเพิ่ม 1 ราย โคม่าแตะ 11 ราย รวมยอดป่วยสะสม 1,136 คน
ด่วน! กระทรวงสาธารณสุข แถลงยอดติดเชื้อ "โควิด" ในประเทศไทย พุ่งอีก 91 คน เสียชีวิตเพิ่ม 1 ราย โคม่าแตะ 11 ราย รวมยอดป่วยสะสม 1,136 คน
27 มี.ค. 2563

ผู้สื่อข่าวรายงานว่า เมื่อเวลา 10.30 น. วันนี้ (27 มี.ค.63) นายแพทย์อนุพงศ์ สุจริยากุล นายแพทย์ทรงคุณวุฒิ กรมควบคุมโรค กระทรวงสาธารณสุข แถลงสถานการณ์ไวรัสโคโรนาสายพันธุ์ใหม่ 2019 (โควิด-19) ในประเทศไทย มีผู้ป่วยยืนยันรายใหม่เพิ่มขึ้น 91 ราย นับเป็นรายที่ 1,046-1,136 รักษาหายเพิ่ม 13 ราย รวมรักษาหายกลับบ้านแล้ว 97 ราย ยังรักษาตัวในโรงพยาบาล 1,035 ราย มีอาการหนัก 11 ราย มีผู้เสียชีวิตเพิ่ม 1 ราย เป็นผู้ป่วยจาก จ.นราธิวาส รวมเสียชีวิต 5 ราย สรุปยอดผู้ป่วยยืนยันสะสม 1,136 ราย
โดยผู้ป่วยยืนยันรายใหม่เพิ่มขึ้น 91 ราย แบ่งเป็น 3 กลุ่ม
กลุ่มที่ 1 เกี่ยวข้องกับสนามมวย  5 ราย , เกี่ยวข้องกับสถานบันเทิง 7 ราย , สัมผัสใกล้ชิดกับผู้ป่วยก่อนหน้า 18 ราย
กลุ่มที่ 2 ผู้ป่วยรายใหม่ 19 ราย ได้แก่ ผู้เดินทางกลับจากต่างประเทศ 10 ราย เป็นชาวไทย 9 ราย ต่างชาติ 1 ราย , ผู้ที่ทำงาน/อาศัยในพื้นที่แออัด เกี่ยวข้องกับชาวต่างชาติ 5 ราย เป็นคนขับรถโดยสาร พนักงานเสิร์ฟ เจ้าของธุรกิจ , กลุ่มผู้ป่วยอื่นๆเข้าเกณฑ์เฝ้าระวัง 4 ราย
และกลุ่มผู้ป่วยที่ยืนยันทางห้องปฏิบัติการแล้วแต่รอการสอบสวนโรคและประวัติเพิ่มเติม จำนวน 42 ราย